Diari Oficial de la Generalitat Valenciana


Sumari del DOGV 8667, del 30-10-2019 (2019/10315)

Informació pública de l'aprovació de l'informe ambiental i territorial estratègic de la modificació puntual del Pla general d'ordenació urbana de València sobre canvi de qualificació de la parcel·la situada al carrer de Joaquín Marín, 35, de Benimàmet. Expedient 03023/2019/000200.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8667

Data del DOGV
:   30-10-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/10609


Data del document
:   16-10-2019

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual del Pla general d'ordenació urbana de València sobre canvi de qualificació de la parcel·la situada al carrer de Joaquín Marín, 35, de Benimàmet. Expedient 03923/2019/000200. [2019/10635]  
La Junta de Govern Local de l'Ajuntament de València, en la sessió celebrada el 15 d'octubre de 2019, va adoptar l'acord que en la part dispositiva diu literalment el següent:  
  
«Primer. Concloure que la proposta de la modificació puntual del PGOU de València sobre canvi de qualificació de la parcel·la situada al carrer Joaquín Marín, número 35, de Benimàmet no té efectes significatius sobre el medi ambient, conforme amb els criteris establits en l'annex VIII de la LOTUP.  
  
Segon. Resoldre favorablement l'avaluació ambiental i territorial estratègica pel procediment simplificat de la proposta de modificació puntual del PGOU de València sobre canvi de qualificació de la parcel·la situada al carrer Joaquín Marín, número 35, de Benimàmet, i designar com a alternativa més idònia mediambientalment en aquesta actuació l'alternativa 1 descrita en el fonament de dret cinqué de l'informe ambiental.  
  
Tercer. Donar compte del contingut de la resolució d'informe ambiental i territorial estratègic pel procediment simplificat a les persones interessades que apareguen en la tramitació ambiental d'aquesta actuació, amb inclusió de l'informe en la documentació de l'instrument de planejament urbanístic, identificant com a públic l'Associació de Veïns de Benimàmet.  
  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
  
Cinqué. La resolució de l'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
  
Sisé. La resolució de l'informe ambiental i territorial estratègic pel procediment simplificat perdrà la vigència i cessarà la producció dels efectes que li són propis si, una vegada publicat en el DOGV, no s'haguera procedit a aprovació del pla en el termini màxim de quatre anys des de la publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
València, 16 d'octubre de 2019.- El secretari: Manuel Latorre Hernández.